|  |
| --- |
| **RAPORTI I VLERËSIMIT TË NDIKIMIT** |
| **EMËRTIMI I PROPOZIMIT TË POLITIKËS**  | Projektligj “Për disa shtesa dhe ndryshime në ligjin nr. 13/2015, datë 26.12.2015 “Për Policinë Ushtarake në Forcat e Armatosura të RSH”. |
| **MINISTRIA UDHËHEQËSE**  | Ministria e Mbrojtjes |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  | Jo e zbatueshme       |
| **PUBLIKIMET DHE STRATEGJITË E LIDHURA** | Ligji nr.121/2015 “Për miratimin e Planit Afatgjatë të Zhvillimit të Forcave të Armatosura 2016-2025” |
| **DATA E KONSULTIMIT PUBLIK** | 01/10/2021 |
| **DATA E VLERËSIMIT TË NDIKIMIT**  | 12.11.2021 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, 12.11.2021 |
| **NUMRI I VLERËSIMIT TË NDIKIMIT** | Viti 2021– MM – Nr. 3  |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Toger Elvis SaraçiE-mail: elvis.saraçi@mod.gov.al Nr. kontakti: 0686272052Major Arian SopiqotiE-mail: arian.sopiqoti@aaf.mil.alNr. kontakti: 0693387848 |
|  |
| **PJESA 1: PËRMBLEDHJE EKZEKUTIVE**  |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta)*  Ligji 13/2015 i miratuar në vitin 2015 edhe gjatë këtyre 6 viteve funksionim ka hasur ne problematika të shumta në lidhje me ekzekutimin e të gjitha atributeve që duhet t’i siguronte ky akt ligjor Policisë Ushtarake në realizimin e misionit të saj. Një nga problemet kryesore për të cilën është kërkuar dhe ndryshimi i ligjit është mos-miratimi i akteve nënligjore në funksion të zbatimit të ligjit, akte të parashikuara në nenin 43 të ligjit aktual. Mos-nxjerra e këtyre akteve ka ardhur si pasojë e ndryshimeve në sistemin e drejtësisë dhe në institucionet e tjera siç janë ligji për Policinë Gjyqësore, ndryshimi i sistemit të Prokurorisë, si dhe Ligjit për Policinë e Shtetit, institucionet me të cilat Policia Ushtarake bashkëpunon për realizimin e misionit të saj. Arsyeja e ndërhyrjes së qeverisë është e nevojshme pasi do të mundësojë që në aspektin ligjor Policia Ushtarake të krijojë marrëdhënie bashkëpunimi ligjor me këto institucione por jo vetëm edhe vetë strukturat e hetimit të veprimtarisë antiligjore në PU të kenë marrëdhënie të bazuara në ligj me strukturat e tjera të FARSH.  |
| **OBJEKTIVAT***Cilat janë objektivat dhe rezultatet e synuara të propozimit? (jo më shumë se 7 rreshta)*1. Realizimi i misionit dhe i detyrave të Policisë Ushtarake në përputhje me ligjin.
2. Mirëfunksionimi i strukturës së Policisë Ushtarake në raport me strukturat e tjera të zbatimit të ligjit por edhe në raport midis strukturave të FARSH.
3. Rritja me 50% e masës së përfitimit për trajtimin me veshmbathje civile për personelin ushtarak të Policisë Ushtarake.
 |
| **OPSIONET E POLITIKAVE***Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të di avantazheve/kostove të opsioneve të mundshme. (jo më shumë se 7 rreshta)*Opsionet e mëposhtme janë vlerësuar në funksion të arritjes së objektivave të politikës:**Opsioni 0 (status quo**)**:** **Procedurat të vijojnë me kuadrin ekzistues në fuqi:** Ligji nr. 13/2015 “Për Policisë Ushtarake në FARSH”. Ky opsion do të mundësoje vazhdimin e mos-funksionimit të PU në përputhje me gjithë legjislacionin penal dhe civil aktual në fushën e mbrojtjes. Në të njëjtën kohë, parashikimet në lidhje me aktet nënligjore të parashikuara për miratim, do të vijojnë të mbeten të pazbatuara. **Opsioni 1**: Ndryshimi i ligjit ekzistues, ligjit nr. 13/2015 “Për Policinë Ushtarake në FARSH” **(i preferuar).** Ndryshimi i ligjit si opsion do të ndikonte në rregullimin e marrëdhënieve juridike të cilat aktualisht e vendosin PU në pozita jo të favorshme kryesisht në fushën e procedimeve penale të personelit ushtarak, marrëdhëniet me institucionet e tjera ligj zbatuese si dhe trajtimin e barabartë të personelit të saj, si dhe në trajtimin financiar ose në mbështetjen logjistike për realizimin e detyrave të personelit në terren. **Opsioni 2**: Hartimi dhe miratimi i një ligj i ri. Ky opsion nuk vlerësohet si i përshtatshëm për faktin se ndryshimet e nevojshme në ligjin aktual, nuk përbëjnë më shumë se 50% të ligjit ekzistues.**Opsioni 3:** Ndërgjegjësimi dhe bashkëpunimi.Arritja e ndërgjegjësimit të strukturave me të cilat Policia Ushtarake bashkëpunon (Policia e Shtetit dhe Prokurorisë së Përgjithshme), në lidhje me zbatimin e detyrimeve ligjore ekzistuese, nëpërmjet zhvillimit të takimeve ku diskutohen problematika që lindin gjatë bashkëpunimit si dhe alternativat për zgjidhjen e tyre. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)**Ndikimet mbi buxhetin:*Zbatimi i opsionit të preferuar nuk shoqërohet me efekte financiare. Efektet financiare do të mbulohen kryesisht nga buxheti i shtetit për institucionet përkatëse arsimore të specializuara për fushën e policimit dhe në fushën e drejtësisë në Shqipëri. Trajnime të kryera për shembull në akademinë e sigurisë publike ose në Shkollën e Magjistraturës me të cilat PU ka nënshkruar marrëveshje për arsimimin dhe trajnimin profesional të personelit të saj dhe ndikimi mbi buxhetin e PU në këto raste trajnimesh është me kosto 0.Në lidhje me ndikimin në aspekte të tjera, ndikim mbi buxhetin do të ketë e drejta e parashikuar në piken 3, të nenit 41 “trajtimi i veçante”. Ky ndikim do të mundësonte që punonjësi i PU të kishte një paraqitje dinjitoze dhe profesionale në realizmin e detyrave që në 90% të rasteve janë detyra speciale jashtë reparteve ushtarake dhe në shumë raste dhe me uniformë ose paraqitje civile. Nëpërmjet këtij ndryshimi ku kërkohet që masa e përfitimit të ndryshohet nga ½ e pagës të bëhet në një pagë të plotë kemi menduar se do të mundësohet mbështetja me veshmbathje dhe uniforma serioze për kryerjen e detyrës.Në këtë rast shpenzimet shtesë do të mbulohen nga buxheti i miratuar për Policinë Ushtarake.*Ndikimet mbi subjektet e ligjit:*Subjektet që do të preken nga rregullimi i situatës aktuale, janë:1. Ushtarakët aktivë të Policisë Ushtarake .
2. Personeli civil i Policisë Ushtarake.

Ndërhyrja për përmirësimin e situatës aktualë, do të ketë një Impakt pozitiv në grupet e prekura, kryesisht në procesin e administrimit të marrëdhënieve, bashkëpunimit, shkëmbimit të informacioneve me strukturat e tjera ligj zbatuese, si dhe në realizimin e misionit të PU-së. Për sa i përket aspektit të trajnimeve dhe do të ndikojë duke përmirësuar aftësisë profesionale të personelit të PU.Në lidhje me impaktin negativ, me të cilin do të shoqërohet ndërhyrja ligjore, sqarojmë nuk ka një të tillë të drejtpërdrejtë, por duke qenë se synohet që PU të profilizohet më së shumti në detyra të karakterit policor, automatikisht ushtarakët e kësaj të fundit nuk do të kryejnë detyra të pastra të karakterit ushtarak, çka më vonë mund të ndikojë në procesin e përparimit në gradë dhe karrierë, ku personeli i PU nuk do të jetë në të njëjtat kushte vlerësimi në raport me kolegët e tyre që janë ushtarakë të mirëfilltë në reparte të tjera të FARSH.Një ndikim tjetër, kësaj here social, nga rregullimi i situatës aktuale është edhe përmirësimi i kushteve të jetesës si rrjedhojë e një shpërblimi më dinjitoz. |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)*Opsioni i preferuar është opsioni nr.1 ku parashikohet ndryshimi i ligjit aktual 13/2015 i cili do të mundësojë rregullimin e marrëdhënieve juridike të cilat aktualisht e vendosin PU në pozita jo të favorshme kryesisht në fushën e procedimeve penale të personelit ushtarak, marrëdhëniet me institucionet e tjera ligj zbatuese si dhe trajtimin e barabartë të personelit të saj, si dhe në trajtimin financiar ose në mbështetjen logjistike për realizimin e detyrave të personelit në terren.Opsioni 0 nuk do të ketë asnjë Impakt në rregullimin e situatës aktuale, si dhe në mundësimin e rritjes së përfitimit të punonjësit të PU për veshmbathjet civile, shpenzime që aktualisht mbeten të pambuluara e duke rënduar kështu ekonominë e secilit prej punonjësve. Opsioni 2 nuk gjykohet si opsion i preferuar, pasi mangësitë apo problematikat e referuara edhe në pjesën hyrëse të këtij Raporti të Vlerësimit të Ndikimit, nuk janë të pariparueshme, apo të një spektri të gjerë që të nevojitet ndryshimi tërësor i ligjit.**Opsioni 3 :**  në këtë opsion do të adresoheshin vetëm disa nga problematikat e përmendura, por nuk do të mund të trajtoheshin të gjitha problematikat e identifikuara në vlerësimin e ndikimit. Për këtë arsye ky opsion nuk mund të merret në shqyrtim pasi ky opsion nuk i zgjidh dot problemet dhe nuk i përmbush dot objektivat.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 1** | **Viti 2** | **Viti 3** |
| 27,000, 000 | 27,000, 000 | 27, 000, 000 |

“Për Opsionin 1 parashikohet kosto vjetore në buxhetin e shtetit në shumën 27,000,000 lekë, e llogaritur bazuar në numrin e përgjithshëm të personelit ushtarak të PU. Kjo do të jetë në formën e dyfishimit të trajtimit të veçantë, duke përfituar 1 pagë shtesë në vit për veshmbathje civile, nga ½ page që është aktualisht. Ky ndryshim vjen si një e drejtë të parashikuar në piken 3, të nenit 41 “trajtimi i veçante”, të ligjit aktual. Ky ndikim do të mundësonte që punonjësi i PU për kryerjen e detyrës të kishte një paraqitje dinjitoze në aktivitetet e shumta te shoqërimit personave, sigurimit te aktiviteteve civile dhe ushtarake ne kuadër te FARSH, ku efektivet e PU paraqiten me kostum civil. |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)”*Ky projektligj është hartuar nga grupi i punës, i ngritur me urdhër të ministrit të Mbrojtjes nr. 146, datë 01.02.2021, me përfaqësues të Ministrisë së Mbrojtjes dhe Shtabit të Përgjithshëm të FA. Në hartimin e ligjit janë marrë në konsideratë sugjerimet e ngritura nga strukturat e Policisë Ushtarake, Strukturat e sigurisë dhe zbulimit në Shtabin e Përgjithshëm të FA, strukturat e Policisë së Shtetit dhe strukturat e inteligjencës ushtarake. Projektligji është publikuar gjithashtu, në faqen e internetit të Ministrisë së Mbrojtjes, si dhe në RENJK.  |
| **ZBATIMI DHE MONITORIMI***Si do të organizohen zbatimi dhe monitorimi?(jo më shumë se 5 rreshta)*Për zbatimin e opsionit të preferuar, do të ngarkohet Ministria e Mbrojtjes, Shtabi i Përgjithshëm i FARSH-së, Komandat e forcave dhe ato mbështetëse, si dhe çdo strukturë tjetër organizative, dhe agjenci ligj zbatuese pjesë e sistemit të drejtësisë që ka marrëdhënie bashkëpunimi me Policinë Ushtarake. Gjithashtu, edhe subjektet private, personat privatë, person juridik, që hynë në marrëdhënie juridike me MM dhe FARSH.Monitorimi konstant i zbatimit të opsionit të preferuar do të kryhet nëpërmjet informacioneve dhe analizave të punës që do të kryhen periodikisht nga struktura e PU, FARSH dhe MM. |

**PJESA 2: BAZA KRYESORE E ANALIZËS DHE E PROVAVE**

# Historik

*Jepni kontekstin e politikës.*

Policia Ushtarake është një strukturë e krijuar në 1 shkurt 1992 si një degë e veçantë në varësi të Shtabit të Përgjithshëm të FARSH, dhe prej krijimit të saj është ri-strukturuar dhe ndryshuar disa herë gjatë këtyre viteve deri në nivelin e njësisë ushtarake Batalion.

Vetëm në vitin 2015 kjo strukturë do të mbështetej dhe në një akt ligjor siç është ligji 13/2015 “Për Policinë Ushtarake në FARSH” që normon misionin dhe aktivitetin e kësaj strukture. Aktualisht Policia Ushtarake është njësi në varësi të Shtabit të Përgjithshëm**.** Policia Ushtarake (PU) ka në misionin e saj ruajtjen e rendit ushtarak në FARSH, garantimin e zbatimit të ligjit nga veprimtaritë e kundërligjshme në FA, mbrojtjen e jetës së personelit, mbrojtjen e pronës shtetërore në administrim dhe përdorim të MM dhe FA, angazhimi në luftën kundër terrorizmit dhe pjesëmarrja në operacionet paqeruajtëse e humanitare. Struktura e PU bën të mundur plotësimin e detyrave dhe objektivave që dalin nga ky mision. Gjatë këtyre viteve të fundit PU, është trajnuar nga specialist të huaj si ata të karabinierisë italiane, policisë ushtarake amerikane, gjermane dhe turke. Gjithashtu ajo po përgatitet edhe si forcë e gatshme për të vepruar në përbërje të strukturës përkatëse të NATO, e aftë dhe e pajisur përshtatshmërish për të përmbushur detyrat.

Një kontribut të madh, efektivi i PU jep në emergjencat civile ose ngjarjet e gjendjes së jashtëzakonshme siç janë situate me Tërmetin e 26 nëntorit 2019 dhe situate e menaxhimit të pandemisë COVID-19. Tashmë, struktura e PU është e përgatitur për të vepruar në të gjithë spektrin e misionit, detyrave, si edhe ka marrë pjesë në operacione paqeruajtëse dhe humanitare.

Është një strukturë ushtarake me natyrë dhe karakter punë të specializuar për aktivitete policore në FARSH e shtrire me qendër në Tiranë dhe me stacione Policore në rrethe në gjithë territorin e Republikës së Shqipërisë.

Disa nga detyrat kryesore të PU janë:

* Zbatimi i ligjit penal ndaj veprimtarive të kundërligjshme në FARSH dhe bashkëpunimi me organet e tjera ligj zbatuese e të gjyqësorit.

Referuar situatës aktuale, bashkëpunimi me Prokurorinë, Policinë e Shtetit është duke hasur vështirësi, për shkak të vakumit ligjor që është krijuar nga ndryshimi i kuadrit rregullator për këto 2 institucione.

* Mbrojtja e pronës shtetërorë në administrim të MM dhe FARSH nga veprimtari të kundërligjshme.

Referuar situatës aktuale, në jo pak raste PU është përballur me situatë të paqartë ligjore, sepse PU nuk është autoriteti administrues i pronës por janë vetë strukturat e MM dhe FA që administrojnë pronat dhe institucionet ligjore njohin këto struktura si pronarë të ligjshëm të pronave, ndaj është thuajse i pamundur mbrojtja e pronës shtetërore në administrim të MM dhe FARSH.

# Problemi në shqyrtim

1. *Përshkruani natyrën e problemit.*
2. *Identifikoni shkaqet e problemit.*
3. *Përshkruani shtrirjen e problemit.*
4. *Identifikoni grupet e prekura nga ky problem - qeveria / biznesi / shoqëria civile / qytetarët.*
5. *Vlerësoni nëse problemi mund të trajtohet ose jo përmes një ndryshimi të politikave.*

Ligji 13/2015 aktual megjithëse është një ndihmesë e madhe në punën e përditshme të Policisë Ushtarake dhe realizimin e detyrave ka paraqitur disa mangësi që vijnë nga marrëdhënia e kësaj strukture me strukturat e tjera të zbatimit të ligjit, me strukturat e tjera të FARSH si dhe në marrëdhënie me strukturat eprore në marrëdhënie varësie hierarkike. Ky ligj nuk i jep mundësi kapaciteteve të hetimit të krimit të ushtrojnë atributet e tyre ligjore në hetimin dhe parandalimin e veprimtarisë antiligjore. Gjithashtu pengon në funksionimin e veprimtarisë hetimore dhe asaj operative. Disa nga arsyet kryesore janë mosmiratimi i akteve nënligjore të parashikuara në nenin 43 të ligjit aktual, pasi kanë ndryshuar disa nga ligjet kryesore të organizimit dhe funksionimit të sistemit të drejtësisë në Shqipëri. Këto ndryshime kanë krijuar struktura për hetimin e krimeve dhe riorganizim të sistemit të prokurorive dhe gjykatave në rrethe. Në këtë pikë, si problematika të tjera të hasura gjatë zbatimit të ligjit ekzistues janë edhe pamundësia e mbulimit të aktiviteteve kryesore të cilat kryejnë FARSH jashtë vendi, ndër të cilat janë edhe stërvitjet e përbashkëta, ku marrin pjesë me trupa të tjera të vendeve anëtare të NATO-s. Një problematikë tjetër e hasur gjatë zbatimit të ligjit në fuqi është edhe referimi i terminologjisë “gradë”, pasi e kufizon ushtrimin e funksionit vetëm për personelin ushtarak, ndërkohë që momentalisht, atributet e agjentëve të policisë ushtarake, referuar Kodit të Procedurës Penale, ushtrohen edhe nga civilët. Gjithashtu ligji nuk ka gjetur zbatim nga ana e Policisë së Shtetit për sa i përket aksesit në sistemet e administrimit të informacionit penal siç është sistemi TIMS. Ndryshimi i ligjeve për Policinë e Shtetit, organizimi i ri i sistemit të prokurorive dhe gjykatave si dhe krijimi i strukturave të tjera siç janë këshilli i lartë i Gjyqësorit dhe Këshilli i Lartë i Prokurorisë me të cilat Policia Ushtarake bashkëpunon, kanë ndikuar në mos nxjerrjen e akteve nënligjore të ligjit për PU.

Konkretisht, policia e shtetit është struktura që menaxhon dhe administron sistemet e menaxhimit të të dhënave të personave të arrestuar. Policia Ushtarake si një strukturë me status policie e ka edhe në ligjin aktual të drejtën e përdorimit të sistemit **TIMS** i cili menaxhohet nga policia ushtarake në mënyrë të kufizuar si dhe sistemin **ADAM** për të cilin nuk ka gjetur mirëkuptimin dhe bashkëpunimin e Policisë së Shtetit duke refuzuar përdorimin e sistemit ADAM nga ana e Policisë Ushtarake. Ndikimi kryesor është në faktin se përdorimi i këtij sistemi me akses të kufizuar nga ana e Policisë Ushtarake ka ndikuar në informacionin parandalues penal dhe informacionin kriminal në përgjithësi në drejtim të subjekteve që mund të kryejnë veprimtari të kundërligjshme ndaj FARSH. Parashikohet që me ndryshimin e kërkuar të rritet aksesi i Policisë Ushtarake në këto sisteme dhe të përmirësohet informacioni parandalues për veprat penale.

Disa prej akteve nënligjore që janë për miratim të përbashkët midis Ministrit të Mbrojtjes dhe Prokurorit të Përgjithshëm, janë gjykuar si të panevojshëm për miratim nga Prokurori i Përgjithshëm pasi janë veprimtari që ciklin e tyre e krijojnë edhe e mbyllin brenda për brenda institucioneve të MM dhe FARSH, dhe ky aktivitet nuk përfshin në asnjë rast Prokurorin e Përgjithshëm. Konkretisht bëhet fjalë për udhëzimet e parashikuara nga nenet 18 dhe 19 të ligjit aktual ku është gjykuar dhe vlerësuar dhe pas diskutimeve me përfaqësues të prokurorisë së përgjithshme se veprimtaria që do të normohej nga këto udhëzime është një proces ciklik brenda Ministrisë së Mbrojtjes edhe nuk është e nevojshme që të firmosen nga prokurori i përgjithshëm. Edhe pse ligji është miratuar në vitin 2015, dispozita aktuale nuk është zbatuar, pasi nuk është miratuar akti i përbashkët midis ministrit të Mbrojtjes dhe prokurorit të përgjithshëm. Kjo situatë është shoqëruar edhe me mangësi në administrimin dhe dokumentimin ligjor të veprimtarisë informative.

Konkretisht, udhëzimi i përbashkët për përcaktimin e pozicioneve të punës dhe gradave për punonjësin e PU që do të ketë atributet e Policisë Gjyqësore, si dhe udhëzimi për përcaktimin e rregullave për realizimin dhe kontrollin e veprimtarisë informative, si dhe për ruajtjen e të dhënave rregullojnë çështje të cilat lidhen vetëm me veprimtarinë e PU dhe punonjësve të saj, pra janë çështje të fushës së veprimtarisë të kësaj të fundit dhe ndaj është hasur në rezistencë nga përfaqësuesit e Prokurorisë për hartimin dhe nënshkrimin e këtyre udhëzimeve.

Për sa më sipër, ndryshimet ligjore të propozuara, do të zgjidhnin situatën aktuale duke parashikuar kështu detyrimin e Ministrisë së Mbrojtjes për hartimin e akteve nënligjore të sipërpërmendura, proces i cili normalisht mbyllet brenda institucionit dhe brenda një afati më të shkurtër kohor.

*Grupet e prekura nga ky problem:*

1. Ushtarakët aktivë të Policisë Ushtarake.
2. Personeli civil i Policisë Ushtarake.

**Arsyeja e ndërhyrjes**

1. *Shpjegoni pse qeveria e sheh të nevojshme të ndërhyjë.*
2. *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
3. *Shpjegoni se si i mbështet kjo ndërhyrje objektivat e nivelit të lartë të qeverisë.*
4. *Rendisni punën ekzistuese që është realizuar tashmë.*

Ligji aktual paraqet disa problematika në lidhje me realizimin e misionit dhe detyrave të punonjësit të policisë ushtarake. Për këtë arsye, është gjykuar e nevojshme ndërhyrja me ndryshime në ligjin aktual, e cila do të rregullojë problematikat e adresuara sa më sipër. Nëpërmjet miratimit të projektligjit synohet të realizohet përmirësimi i situatës aktuale, ndërkohë që shkalla e ndërhyrjes së qeverisë është substanciale.

Kjo ndërhyrje është mbështetur dhe në parashikimet e ligjit nr. 121/2015 “Për miratimin e Planit Afatgjatë të Zhvillimit të Forcave të Armatosura 2016-2025”, ku Policia Ushtarake do të ketë në fokus zhvillimin dhe përmirësimin e kapaciteteve për angazhim në luftën kundër terrorizmit dhe pjesëmarrje në operacione brenda dhe jashtë vendit. Për angazhimet brenda vendit, PU do të përmirësojë kapacitetet që zotëron për shoqërimin, mbështetjen dhe përshpejtimin e transportit të personelit, sigurinë dhe ruajtjen e forcave, mbledhjen dhe sigurimin e informacioneve policore e të zbulimit, ruajtjen e rendit ushtarak, mbrojtjen e pronës shtetërore në administrim e përdorim të FA dhe garantimin e ligjshmërisë në veprimtarinë e FA.

Personeli do të trajnohet dhe aftësohet për përdorimin e forcës, armëve dhe teknologjive vdekjeprurëse dhe jo vdekjeprurëse, për grumbullimin dhe shpërndarjen e informacionit, për ruajtjen dhe sigurimin e personelit, të materialeve dhe mjeteve luftarake.

Nëpërmjet kësaj ndërhyrje synohet të trajtohet zhvillimi i kapaciteteve të hetimit të krimit të ushtrojnë atributet e tyre ligjore në hetimin dhe parandalimin e veprimtarisë antiligjore si dhe rregullon funksionimin e veprimtarisë hetimore dhe asaj operative. Me miratimin e projektligjit do të rregullohen edhe aktet në ligjore të cilat do të harmonizohen me strukturat e krijuara nga riorganizimi dhe funksionimi i sistemit të drejtësisë në Shqipëri. Gjithashtu miratimi i projektligjit do të sjellë rritjen ne bashkëpunimit me Policinë e Shtetit mbi aksesimin në sistemin e administrimit të informacionit penal në sistemin “TIMS”.

Sa i përket punës ekzistuese për hartimin e projektligjit, bëjmë me dije se në të kanë marrë pjesë përfaqësues nga Ministria e Mbrojtjes dhe Shtabi i Përgjithshëm i Forcave të Armatosura, të cilët pas kryerjes së disa takimeve dhe marrjes së mendimeve/sugjerimeve nga seksionet e Policisë Ushtarake kanë konkluduar në draftin final të projektligjit, i cili do të dërgohet për mendim në ministritë e linjës dhe për shqyrtim dhe miratim në Këshillin e Ministrave, deri në miratimin nga Kuvendi i Shqipërisë.

# Objektivi i politikës

1. *Vendosni objektiva që korrespondojnë me problemin dhe shkaqet e tij.*
2. *Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara.*
3. *Sigurohuni që objektivat janë specifikë, të matshëm, të arritshëm, realë dhe në kohë.*

Me miratimin e këtij projektligji synohet:

* 1. Realizimi i misionit dhe i detyrave të Policisë Ushtarake në përputhje me ligjin.
	2. Mirëfunksionimi i strukturës së Policisë Ushtarake në raport me strukturat e tjera të zbatimit të ligjit por edhe në raport midis strukturave të FARSH.
	3. Rritja me 50% e masës së përfitimit për trajtimin me veshmbathje civile për personelin e Policisë Ushtarake.

**Përshkrimi i opsioneve të shqyrtuara**

1. *Përshkruani opsionin e status quo-së.*
2. *Identifikoni dhe përshkruani të gjitha opsionet e politikave që keni marrë parasysh.*
3. *Shpjegoni se si janë identifikuar opsionet e politikës.*

**Opsioni 0: Status Quo**

Ky opsion nuk sjell asnjë ndryshim, dhe nuk rregullon problematikat e hasura gjatë zbatimit të ligjit si dhe e thellon edhe më shumë hendekun dhe vakumin ligjor në realizimin e misionit dhe detyrave të Policisë Ushtarake. Ky opsion do të mundësoje vazhdimin e mos-funksionimit të PU në përputhje me gjithë legjislacionin penal dhe civil aktual në fushën e mbrojtjes. Në të njëjtën kohë, parashikimet në lidhje me aktet nënligjore të parashikuara për miratim, do të vijojnë të mbeten të pazbatuara.

**Opsioni 1:**

Ndryshimi i ligjit ekzistues, nr. 13/2015, do të zgjidhë problematikat dhe vështirësitë e hasura nga praktika dhe do të mundësojë :

rregullimin e marrëdhënieve juridike të cilat aktualisht e vendosin PU në pozita jo të favorshme kryesisht në fushën e procedimeve penale të personelit ushtarak, marrëdhëniet me institucionet e tjera ligj zbatuese si dhe trajtimin e barabartë të personelit të saj, si dhe në trajtimin financiar ose në mbështetjen logjistike për realizimin e detyrave të personelit në terren.

**Opsioni 2: Të hartohet dhe miratohet një ligj i ri**.

Dispozitat ligjore të përcaktuara në këtë ligj në pjesën më të madhe të tyre kanë gjetur aplikim nga Policia Ushtarake me përjashtim të disa dispozitave juridike në fushën e procedimeve penale dhe marrëdhëniet me institucionet e tjera. Problematikat e hasura nga zbatimi i ligjit aktual, si dhe ndërhyrjet që parashikohen të bëhen, nuk prekin më shumë se 50% të përmbajtjes së aktit aktual, ndaj nuk lind nevoja e hartimit të një akti të ri.

**Opsioni 3 : Ndërgjegjësimi dhe bashkëpunimi.**

Arritja e ndërgjegjësimit të strukturaveme të cilat Policia Ushtarake bashkëpunon (Policia e Shtetit dhe Prokurorisë së Përgjithshme), në lidhje me zbatimin e detyrimeve ligjore ekzistuese, nëpërmjet zhvillimit të takimeve ku diskutohen problematika që lindin gjatë bashkëpunimit si dhe alternativat për zgjidhjen e tyre.

Në këtë opsion do të adresoheshin vetëm disa nga problematikat e përmendura, por nuk do të mund të trajtoheshin të gjitha problematikat e identifikuara në vlerësimin e ndikimit. Për këtë arsye ky opsion nuk mund të merret në shqyrtim.

# Vlerësimi i opsioneve/analizimi i ndikimeve

1. *Identifikoni grupet e prekura.*
2. *Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.*
3. *Për ndikimet e drejtpërdrejta:*

* 1. *Përshkruani nga ana cilësore ndikimet e drejtpërdrejta mbi grupet e prekura.*
	2. *Analizoni nga ana sasiore ndikimet më të rëndësishme të drejtpërdrejta.*
	3. *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).*
	4. *Analizoni ndikimin mbi ndërmarrjet e vogla dhe të mesme (nëse ka).*
1. *Për ndikimet jo të drejtpërdrejta:*
	1. *Përshkruani nga ana cilësore ndikimet jo të drejtpërdrejta mbi grupet e prekura.*
	2. *Analizoni ndikimin mbi konkurrencën.*
2. *Diskutoni kufizimin e analizës:*
	1. *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	2. *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
3. *Përmblidhni vlerësimin e opsioneve:*
	1. *Paraqisni një pasqyrë përmbledhëse të të gjitha ndikimeve të opsioneve të analizuara.*
	2. *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	3. *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).*

Nga ky ndryshim i ligjit ekzistues preken të gjithë personeli i Policisë Ushtarake personel ushtarak dhe civil, i punësuar në qendër edhe në rrethe.

**Opsioni 0. Status Quo (Ndikimet për ushtarakët aktivë të Policisë Ushtarake dhe personelin civil të Policisë Ushtarake).**

Mosndërhyrja në ligjin ekzistues nuk do të përbënte asnjë ndryshim pozitiv sa i përket gjendje aktuale të funksionimit dhe aktivitetit të prekur nga zbatimi i tij.

**Opsioni 1. (Ndikimet për ushtarakët aktivë të Policisë Ushtarake dhe personelin civil të Policisë Ushtarake).**

Ndikime të drejtpërdrejta:

-Fuqizimi i kapaciteteve hetuese edhe operacionale të Policisë Ushtarake në realizimin e misionit dhe detyrave të tyre.

- Trajtimi dinjitoz dhe aktual për pajisjen me veshmbathje civile vetëm për personelin ushtarak.

-Menaxhim real i procesit të mbështetjes së mbrojtjes së pronës në administrim të MM/FARSH.

Ndikime jo të drejtpërdrejta

-Plotësimi i detyrimeve në funksion të zbatimit të legjislacionit në fuqi për hetimin dhe procedimin penal, përmirësimi në vazhdimësi i kushteve të punës, motivimi i personelit në punë, paraqitje dinjitoze përmes një modeli të ri profesionist.

Ndikime ekonomike:

- Për Opsionin 1 parashikohen ndikime ekonomike në formën e dyfishimit të trajtimit të veçante, me 1/2 pagë shtesë në vit për veshmbathje civile.

Ky ndikim është llogaritur në shumën 27,000,000 lekë, llogaritur bazuar në numrin e përgjithshëm të personelit ushtarak të PU.

Pasqyrimi i numrit të personelit që preket nga ky projektligj është i pamundur pasi informacioni ka natyrë të kufizuar.

Ndikim social:

- Përmirësimi i kushteve të jetesës si rrjedhojë e një shpërblimi më dinjitoz.

**Opsioni 2. (Ndikimet për ushtarakët aktivë të Policisë Ushtarake dhe personelin civil të Policisë Ushtarake).**

Grupet e prekura dhe llojet e ndikimeve për këto grupe janë të njëjta me ato të përmendura gjatë analizimit të Opsionit 1.

Realizimi i përfitimeve mund të pengohet nga moszbatimi korrekt i dispozitave të ligjit nga subjektet e tij, si dhe nga mos hartimi i akteve nënligjore të parashikuara në projektligj.

**Opsioni 3. (Ndikimet për ushtarakët aktivë të Policisë Ushtarake dhe personelin civil të Policisë Ushtarake).**

Grupet e prekura janë të njëjta me ato të përmendura gjatë analizimit të Opsionit 1 dhe 2.

Në këtë opsion do të adresoheshin vetëm disa nga problematikat e përmendura, por nuk do të mund të trajtoheshin të gjitha problematikat e identifikuara në vlerësimin e ndikimit.

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

1. **Përcaktimi i kritereve për të reflektuar performancën në përmbushjen e objektivave:**
* Fuqizimi i kapaciteteve hetuese edhe operacionale të Policisë Ushtarake në realizimin e misionit dhe detyrave të tyre;
* Trajtimi dinjitoz dhe aktual për pajisjen me veshmbathje civile;
* Menaxhim real i procesit të mbështetjes së mbrojtjes së pronës në administrim të MM/FARSH;
* Aftësia për realizimin e objektivave të politikës në afatin më të shkurtër kohor;
* Kostot efektive.
1. **Vendosja e peshës së kritereve sipas rëndësisë relative**
* Fuqizimi i kapaciteteve hetuese edhe operacionale të Policisë Ushtarake në realizimin e misionit dhe detyrave të tyre : **5**
* Trajtimi dinjitoz dhe aktual për pajisjen me veshmbathje civile: **4**
* Menaxhim real i procesit të mbështetjes së mbrojtjes së pronës në administrim të MM/FARSH: **4**
* Aftësia për realizimin e objektivave të politikës në afatin më të shkurtër kohor: **2**
* Kostot efektive: **5**
1. Përcaktimi i **shkallës së performancës** nëpërmjet intervalit të pikëve nga 0-5.
2. **Vendosja e pikëve të opsioneve** përkundrejt secilit kriter sipas matricës së mëposhtme.

|  |  |  |  |  |  |
| --- | --- | --- | --- | --- | --- |
| Kriteret | Pesha | Opsioni 0 | Opsioni 1 | Opsioni 2 | Opsioni 3 |
| Fuqizimi i kapaciteteve hetuese edhe operacionale të Policisë Ushtarake në realizimin e misionit dhe detyrave të tyre | 5 | 1 (5) | 4 (20) | 4 (20) | 1 (5) |
| Trajtimi dinjitoz dhe aktual për pajisjen me veshmbathje civile | 4 | 2 (8) | 4 (16) | 4 (16) | 2 (8) |
| Menaxhim real i procesit të mbështetjes së mbrojtjes së pronës në administrim të MM/FARSH | 4 | 2 (8) | 4 (16) | 4(16) | 2 (8) |
| Aftësia për realizimin e objektivave të politikës në afatin më të shkurtër kohor | 2 | 0 (0) | 5 (10) | 3 (6) | 0 (0) |
| Kostot efektive | 5 | 0 (0) | 5 (25) | 3 (15) | 0 (0) |
| **Pikët** |  | **21** | **87** | **73** | 2121**21** |

***Analiza me shumë kritere tregon se opsioni 1 është vlerësuar me më shumë pikë dhe për këtë arsye është zgjedhur si opsioni i preferuar.***

# Arsyetimi i opsionit të preferuar

*•Zgjidhni opsionin e preferuar, bazuar në analizë.*

*•Shpjegoni arsyetimin tuaj.*

Opsioni numër 1 është opsioni i preferuar pasi do të zgjidhë problematikat dhe vështirësitë e hasura nga praktika dhe do të mundësojë arritjen e objektivave të parashikuara. Opsioni 0, *status quo,* nuk do të sillte asnjë ndryshim në situatën aktuale dhe për rrjedhojë nuk do të arrihej asnjë objektiv i parashikuar, ndërsa opsioni 2 do të zgjidhte problematikat dhe vështirësitë e hasura nga praktika, por do të shoqërohej me ndryshimin tërësor të ligjit, i cili në këto kushte nuk është i nevojshëm, pasi për rregullimin e situatës aktuale gjykohet i domosdoshëm vetëm ndryshimi i disa dispozitave të tij, jo të shumta në numër, të cilat nuk tejkalojnë 50% të tij dhe jo i ligjit në tërësi. Për këtë arsye, arritjet e objektivave, mund të arrihen duke zgjedhur opsionin 1. Gjithashtu, Opsioni 2 do të sillte vonesa në plotësimin e objektivave të politikës, pasi miratimi i një projektligji tërësisht të ri, kërkon më shumë kohë për shqyrtim nga ministritë e linjës dhe për rrjedhojë dhe për miratimin e tij nga Këshilli i Ministrave e më pas nga Kuvendi, ndërsa Opsioni 1 realizohet brenda një afati më të shkurtër kohor.

# Çështje të zbatimit

1. *Shpjegoni se cila strukturë do të jetë përgjegjëse për zbatimin e opsionit të zgjedhur.*
2. *Shpjegoni pengesat e mundshme për zbatimin e opsionit të zgjedhur.*
3. *Përshkruani masat që do të ndërmerren gjatë zbatimit për të arritur qëllimet e politikës.*

Struktura përgjegjëse për zbatimin e opsionit të zgjedhur do të jetë Policia Ushtarake.

Zbatimi i opsionit të zgjedhur mund të pengohet nga moszbatimi korrekt i dispozitave të ligjit nga strukturat e tjera të zbatimit të ligjit siç janë Policia e Shtetit e cila e vlerëson si aktivitet ekskluziv ndjekjen, procedimin penal të elementit keqbërës, si dhe kërkon autonomi në administrimin e sistemeve të procedimit policor.

Masat që do të ndërmerren gjatë zbatimit për të arritur qëllimet e politikës janë ndjekja e procesit të dhënies së trajtimit financiar për veshmbathjet civile nga ana e Degës së Financës së Policisë Ushtarake, nxjerrja e akteve nënligjore që parashikohen të nxirren në zbatim të projektligjit dhe krijimi i urave të bashkëpunimit me Policinë e Shtetit, në lidhje me administrimin e sistemit përkatës TIMS dhe ADAMS. Në lidhje me miratimin e akteve nënligjore të ministrit të Mbrojtjes, sqarojmë se brenda 6 muajve nga hyrja në fuqi e ligjit të ri, do të miratohet udhëzimi për përcaktimin e rregullave për realizimin dhe kontrollin e veprimtarisë informative, si dhe për ruajtjen e të dhënave; udhëzimi për përcaktimin e procedurave të bashkëpunimit me individë, si dhe urdhri i ministrit të Mbrojtjes për rregulloren e brendshme të Policisë Ushtarake.

**Faza e monitorimit dhe vlerësimit**

1. *Jepni një përshkrim të përmbledhur të masave të monitorimit dhe të vlerësimit.*
2. *Identifikoni kriteret/treguesit për të matur arritjen e objektivave ose progresin drejt tyre.*

Monitorimi konstant i zbatimit të opsionit të preferuar do të kryhet nëpërmjet informacioneve dhe analizave të punës që do të kryhen periodikisht nga struktura e PU, FARSH dhe MM, si dhe raportimeve mujore.

Masa e trajtimit për pajisjen me veshmbathje civile do të jetë gjithashtu, objekt kontrolli vjetor/2 vjeçar nga Drejtoria e Auditit pranë MM.

Kriteret/treguesit për të matur arritjen e objektivave do të jenë :

Rritja e performancës e personelit gjatë zbatimin të detyrave të ngarkuara me ligj.

Rritja e numrit të aplikimeve për përzgjedhjen e kësaj strukture për të shërbyer.

Numri i ankesave për mos përfitimin e pagesës së plotë për trajtim me veshmbathje brenda 1 viti.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   |  **Viti 1**  |  **Viti 2**  |  **Viti 3**  |  **Viti 4**  |  **Viti 5**  |  **Viti 6**  |  **Viti 7**  |  **Viti 8**  |  **Viti 9**  |  **Viti 10**  |
| **Faktori zbritës**  |  1.00  |  0.95  |  0.91  |  0.87  |  0.82  |  0.79  |  0.75  |  0.71  |  0.68  |  0.65  |
| Kosto për buxhetin - një herë | 0 | 0 | 0 | 0 | 0 | 0 | 0 | 0 | 0 | 0 |
| Kosto për buxhetin - në vazhdimësi | 27 | 27 | 27 | 27 | 27 | 27 | 27 | 27 | 27 | 27 |
| Kosto për bizneset - një herë  |  0 | 0 | 0 | 0 | 0 | 0 | 0 | 0 | 0 | 0 |
| Kosto për bizneset - në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| Kosto për grupet e tjera - një herë | 0 | 0 | 0 | 0 | 0 | 0 | 0 | 0 | 0 | 0 |
| Kosto për grupet e tjera - në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| **Kosto në total**  | 27 | 27 | 27 | 27 | 27 | 27 | 27 | 27 | 27 | 27 |
| **Kosto e zbritur**= Kosto në total x Faktori zbritës | 27 | 25.65 | 24.57 | 23.49 | 22.14 | 21.33 | 20.25 | 19.17 | 18.36 | 17.55 |
| Përfitimet për buxhetin – një herë | 0 | 0 | 0 | 0 | 0 | 0 | 0 | 0 | 0 | 0 |
| Përfitimet për buxhetin – në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| Përfitimet për grupet e tjera – një herë | 0 | 0 | 0 | 0 | 0 | 0 | 0 | 0 | 0 | 0 |
| Përfitimet për grupet e tjera – në vazhdimësi | 27 | 27 | 27 | 27 | 27 | 27 | 27 | 27 | 27 | 27 |
| Përfitimet për biznesin – një herë | 0 | 0 | 0 | 0 | 0 | 0 | 0 | 0 | 0 | 0 |
| Përfitimet për biznesin – në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| **Përfitimet totale** | 27 | 27 | 27 | 27 | 27 | 27 | 27 | 27 | 27 | 27 |
| **Përfitimi i zbritur**= Përfitimi në total x faktori zbritës | 27 | 25.65 | 24.57 | 23.49 | 22.14 | 21.33 | 20.25 | 19.17 | 18.36 | 17.55 |
| **Vlera prezente aktuale e përfitimit në total** | 219.51 |   |
| **Vlera prezente aktuale e kostos në total** | 219.51 |   |
| **Vlera Prezente Neto Aktuale (VAN)** = Vlera aktuale e përfitimit në total – Vlera aktuale e kostos në total | 0 |   |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 219.51 | 219.51 | 0 |
| Opsioni 2 | 219.51 | 219.51 | 0 |
| Opsioni 3 | 0 | 0 | 0 |

**MINISTËR**

**Niko Peleshi**